**PIIRIEN AMPUMATOIMIKUNNAN TOIMINTA JA TEHTÄVÄT**

1. Ampumatoimikunnan kokoonpano

Ampumatoimikuntaan kuuluu 2 - 5 reserviupseeri- ja 2 - 5 reserviläispiirin yhdistysten jäsentä. Toimikunnan jäsenten toimintakausi on yksi vuosi. Puheenjohtajan toimikausi on kaksi vuotta. Puheenjohtajana toimii kaksivuotiskauden vuoroin reserviupseeri- ja reserviläispiirin edustaja. Vuorottelu aloitetaan vuodesta 2016. Tällöin reserviläispiirin edustaja aloittaa puheenjohtajana.

Toimikunta valitsee keskuudestaan puheenjohtajan, varapuheenjohtajan, sihteerin

ja muut tarvittava toimihenkilöt.

2. Toimikunnan tehtävät

* esittää ampumatoimikunnan kokoonpanon seuraavaksi vuodeksi piirien yhteiselle työvaliokunnalle (PYT)
* esittää PYT:lle hyväksyttäväksi ampumaurheilun osalta seuraavan vuoden:

\* piirinmestaruuskilpailujen ajankohdat, järjestäjät ja tekniset asiantuntijat

\* pitkäntähtäimensuunnitelman (viisi vuotta) kilpailujen järjestämisestä

\* Reserviläisurheiluliiton (RESUL) mestaruuskilpailujen piirien vastuuhenkilöt

\* valmistelee urheilutoiminnan yleisohjeen ampumaurheilun osalta.

\* yhteensovittaa maastoliikunnan ja ampumatoiminnan yhdessä urheilutoimikunnan kanssa päällekkäisyyksien välttämiseksi

* valitsee piirin joukkueet RESUL:n kilpailuihin
* esittelee vuoden urheilija – ehdokkaat piirien yhteiselle työvaliokunnalle (päätöksen tekee piirien hallitukset)
* järjestää koulutustilaisuuksia (mm. kilpailujen järjestäminen, teknisen asiantuntijan toiminta, säännöt, laitteiden käyttö)
* järjestää tarvittaessa valmentautumista ja ohjausta mestaruuskilpailuihin osallistujille hyvän menestyksen varmistamiseksi
* kehittää piirien ampumaurheilutoimintaa ajan ja tulevaisuuden haasteita vastaaviksi
* ylläpitää ja kehittää piirien ampumaurheilun lajikohtaisia ohjeita
* ylläpitää urheilutoimintakilpailun pistetaulukkoa ampumaurheilun osalta
* edistää RESUL:n sähköisen kuntokortin käyttöä

3. Muut asiat

Ampumatoimikunta kokoontuu tammi-, syys- ja marraskuussa sekä urheiluparlamentissa syys- lokakuussa.

Toimikunnan kokouksiin kutsutaan myös piirien puheenjohtajat, toiminnanjohtaja ja tarvittavia asiantuntijoita.

Kokouksista pidetään pöytäkirjaa, joka toimitetaan kahden viikon kuluessa kokouksesta toimikunnan jäsenille, piirien puheenjohtajille ja piiritoimistoon (taltioi).